L’Associació “Empresaris de Burjassot” programa una xarrada sobre la nova Llei RGPD i la comunicació en els negocis
2025-07-24

Dijous que ve 8 de novembre els comerciants i empresaris de Burjassot, de la mà de l’associació “Empresaris de Burjassot” poden participar en la xarrada empresarial sobre la nova Llei R.G.P.D i la comunicació en els negoscis, que ha organitzat aquesta entitat.

La xarrada tindrà lloc a les 15 hores en el Centre Empresarial de Burjassot, en l’Avinguda Màrtirs de la Llibertat, 5, i es realitzarà conjuntament amb les empreses Mi Publi Online, Conntia i Cases de Dret Abogados, tal com han informat des de l’associació burjassotera. La xarrada té com a objectiu analitzar la forma en la qual la nova Llei R.G.P.D afecta al tractament de les dades de clients per part de les empreses.

De la mà d’Héctor Troyano, advocat especialista en protecció de dades i Adolfo Valero, professional en promoció, màrqueting i publicitat, es presentaran les novetats de la nova Llei i com aquesta afecta a les empreses i comerços en l’actualitat. Així mateix, amb motiu de la xarrada s’informarà sobre els últims canvis en Google i les novetats que afavoreixen al comerç local, l’autònom i la PIME, facilitant fins i tot eines i/o llicències gratuïtes per a potenciar els negocis en la xarxa complint amb la vigent normativa.

Les persones interessades a assistir a la xarrada, han de contactar amb Empresaris de Burjassot a través del correu info@empresarisburjassot.es o bé en el telèfon 655083172.

La xarrada compta amb la col·laboració de l’Ajuntament de Burjassot, CEMEF, Caixa Popular i el Mercat Municipal L’Almara.